ปกติเป็นคนที่มีเรื่องอะไรก็จะเก็บไว้คนเดียว บางทีมีปัญหาเข้ามาไม่ว่าจะเรื่องเล็กหรือใหญ่ก็จะเก็บเอาคิดจนร้องไห้ ไม่อยากเจอหน้าใคร ไม่อยากคุยกับใคร บางทีก็คิดอยากจะหลับไป ไม่อยากตื่นมาเจอปัญหาพวกนี้แล้ว
สวัสดีค่ะ จากอาการดังกล่าวมา อาจเป็นอาการที่เกิดจากการคิดเล็กคิดน้อย ภาวะซึมเศร้า โรคซึมเศร้าภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไปโดยหากมีภาวะดังกล่าวนานติดต่อกันเกิน 2 สัปดาห์ขึ้นไป ไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จะจัดว่าเป็นโรคซึมเศร้า ควรได้รับการดูแลจากจิตแพทย์ค่ะแนะนำหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป และมีสติ รักตัวเอง ไม่ควรคิดทำร้ายตนเองด้วยวิธีใดๆเด็ดขาด และพยายามอยู่กับปัจจุบันให้มากที่สุดค่ะ